AFRIKAANSE OPSOMMING: Die implementasie en verifiëring van 'n onlangs voorgestelde Huygens beginsel in leë golfleier word beskryf. Die uitgebreide beginsel van Huygens is van toepassing op die strooiingseffek van arbitrêre voorwerpe in verlieslose golfleier en beskryf die koppeling tussen 'n volume eindige element diskretisasie met 'n oppervlakelement kwasi-moment metode. 'n Oorsig oor die tegniek word gegee en uitdrukkings vir die tweepoort strooiingsparameters word afgelei. Die implementering word beperk tot penne in reghoekige golfleier, alhoewel die tegniek op algemene golfleier strooiingsprobleme van toepassing is. Eindige elemente word gekies vir die volume van die voorwerp en 'n basisfunksie versameling afgelei van bestaande basisfunksies. Lae en hoë orde element matrikse word afgelei en die geldigheid van die afleidings word nagegaan deur 'n eenvoudige golfleier probleem op te los. 'n Gekoppelde stel matriksvergelykings word opgestel in terme van die onbekende oppervlak elektriese en magnetiese velde. 'n Aantal toetsvoorbeelde word gekies om die implementasie te verifieer. Konvergensiegedrag word ondersoek vir twee toetsgevalle. Die proefskrif sluit af met 'n evaluasie van die tegniek en aanbevelings vir verdere werk.